
[bookmark: _Hlk194313269]Številka: 477-72/2025-3130-13
[bookmark: _Hlk194313283]Datum:   14. 7. 2026

Republika Slovenija, Ministrstvo za notranje zadeve in javno upravo, Tržaška cesta 21, Ljubljana, na podlagi 52. v povezavi s 77. členom in druge alineje 78. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) 

objavlja

Namero za prodajo osebnega vozila MERCEDES – BENZ C 180 po metodi neposredne pogodbe

Naziv in sedež upravljavca, ki prodaja

Ministrstvo za notranje zadeve in javno upravo, Tržaška cesta 21, 1000 Ljubljana.

Opis predmeta prodaje[footnoteRef:1] [1:  Fotografije predmeta prodaje so priložene na dnu te namere. ] 

	Predmet
	Vozilo

	Vrsta
	Osebno vozilo 

	Znamka/model
	Mercedes-Benz C 180

	Leto izdelave
	1994

	VIN št. 
	WDB2020181F163906

	Barva vozila
	Navadna bela

	Vrsta goriva
	Bencin

	Moč in prostornina motorja
	90 kW, 1.797 ccm

	Datum prve registracije
	27. 10. 1994

	Datum prve registracije v Sloveniji
	27. 10. 1994

	Št. prevoženih kilometrov  
	214.314

	Poškodbe vozila
	- več poškodb in odrgnin na različnih delih karoserije;
- umazane in obrabljene notranje obloge ter sedeži;
- nedelujoče stikalo za nastavitev glasnosti radia;
- na posameznih mestih vidni znaki korozije;
- počeno vetrobransko steklo;
- odrgnine na platiščih.

	Drugo
	Vozilo približno osem (8) let ni bilo v uporabi. Pred prvim zagonom motorja se priporoča izvedba ustreznega servisnega pregleda in potrebnih servisnih posegov.


 


Ponudbena cena in pogoji pravnega posla
[bookmark: _Hlk178593262]Najnižja ponudbena cena za predmet prodaje iz te namere mora znašati  600,00 EUR. 
Predmet prodaje bo po ponujeni ponudbeni ceni prodan tistemu zainteresiranemu kupcu, ki bo v popolni in pravočasni ponudbi na podlagi te namere oziroma v okviru dodatnih pisnih pogajanj ponudil najvišjo ponudbeno ceno.

Oddaja ponudbe
Zainteresirani kupci za nakup predmeta prodaje lahko oddajo zavezujočo ponudbo, ki mora vsebovati:
1. izpolnjen in lastnoročno podpisan Obrazec - ponudba, ki je priloga te objave, ter
1. kopijo veljavnega uradnega identifikacijskega dokumenta (POZOR – velja za fizične osebe in s.p.).

Ponudbo naj zainteresirani kupci, s pripisom »ponudba v zadevi 477-72/2025-3130«, pošljejo po pošti ali jo osebno dostavijo na naslednji naslov upravljavca: 

Republika Slovenija
Ministrstvo za notranje zadeve in javno upravo
Tržaška cesta 21
1000 Ljubljana

Ponudba mora na naslov upravljavca prispeti oziroma biti dostavljena najkasneje do dne 5. 8. 2026 do 15.00 ure ![footnoteRef:2] [2:  Datum oddaje ponudbe se ne šteje kot datum prispetja pravočasne ponudbe.] 


Vse zainteresirane kupce opozarjamo na spremenjeno poslovanje Pošte Slovenije d.o.o. od dne 1. 7. 2021 dalje. Podrobnejše informacije so dostopne na tej povezavi:
https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne
 
Obravnava ponudb in nadaljnji postopek
Ponudbe, ki bodo na naslov upravljavca prispele oziroma bile dostavljene po izteku roka, in nepopolne ponudbe bodo izločene iz nadaljnjega postopka prodaje.

V kolikor bo v roku na naslov upravljavca prispelo oziroma bilo dostavljenih več popolnih ponudb, bodo s temi ponudniki izvedena dodatna pisna pogajanja o ceni in o morebitnih drugih pogojih pravnega posla. 

Ponudniki bodo o rezultatih prejetih ponudb obveščeni na njihov elektronski naslov najkasneje sedem dni po zaključenem zbiranju ponudb na podlagi te namere oziroma v okviru dodatnih pisnih pogajanj.

Sklenitev pogodbe, kupnina in prenos lastništva
V kolikor najugodnejši ponudnik na podlagi zavezujoče ponudbe po pozivu ne podpiše pogodbe ali predmeta prodaje v roku iz pogodbe ne prevzame, se mu zaračunajo stroški hrambe predmeta prodaje od dneva izteka roka za podpis pogodbe oziroma roka prevzema predmeta prodaje. Stroški hrambe znašajo 5,43 EUR na dan (cena z vključenim DDV). 

Kupec mora kupnino plačati v osmih dneh po sklenitvi pogodbe z nakazilom na transakcijski račun in s sklicem, ki bosta navedena v prodajni pogodbi.  

Plačilo celotne kupnine v navedenem roku je bistvena sestavina pravnega posla. V kolikor kupnina ni plačana v postavljenem roku, se pravni posel šteje za razvezan po samem zakonu.

Vse morebitne stroške v zvezi z izvedbo prodajne pogodbe in prenosom lastništva bo nosil kupec. 

Opozorila
Predmet se prodaja po načelu videno – kupljeno, zato morebitne reklamacije ne bodo upoštevane. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Predstojnik upravljavca ali oseba, ki jo predstojnik upravljavca za to pooblasti, lahko ustavi postopek prodaje do sklenitve pravnega posla, pri čemer se ponudnikom povrnejo le stroški v višini izkazanih stroškov za prevzem razpisne dokumentacije.

Obvestilo posameznikom po 13. členu Splošne uredbe o varstvu podatkov (GDPR)
Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na tej povezavi: 
https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf

Dodatna pojasnila in ogled
Predmet prodaje je v hrambi pri A.N.B. Trade d.o.o., Spodnje Stranice 11, 3206 Stranice in si ga je na lokaciji mogoče ogledati v obdobju od 28. 7. do 29. 7. 2026, in sicer med 09:00 in 14:00 uro. Vsi zainteresirani kupci se morajo za ogled najaviti vsaj en dan pred predvidenim datumom ogleda na elektronski naslov: info@anbtrade.si.

[bookmark: _Hlk170822196]Ponudniki lahko postavijo vprašanja in zahteve za dodatna pojasnila kontaktni osebi pri upravljavcu, Mariji Petek, in sicer na elektronski naslov marija.petek@gov.si ali na telefonski številki 01/ 478 83 34. 




                                                                               na podlagi pooblastila št. 1004-113/2015/182     
         z dne 12. 6. 2026 
				Maja Pogačar
		        generalna direktorica







Fotografije predmeta prodaje:
[image: Fotografija prikazuje vozilo slikano s prednje leve strani]

[image: Fotografija prikazuje vozilo, fotografirano z zadnje leve strani.]
[image: Fotografija prikazuje počeno vetrobransko steklo.]

[image: Fotografija prikazuje notranjost vozila, fotografirano s prednje strani.]


[image: Fotografija prikazuje merilnik hitrosti s stanjem prevoženih kilometrov.]



























Priloga: Obrazec - ponudba

